
Η διαδικασία για την υποβολή στην Ε.Ε των προτάσεων για χορήγηση κοινοτικής χρηματοδοτικής συνδρομής, ακολουθεί τα παρακάτω βήματα: 
I. Διατύπωση Σύμφωνης Γνώμης από το αρμόδιο Υπουργείο Υποδομών και Μεταφορών / Υπουργείο Ναυτιλίας και Νησιωτικής Πολιτικής, ως προς την σκοπιμότητα της προτεινόμενης δράσης σε σχέση με την εθνική στρατηγική.
Η πρόταση υποβάλλεται από τον δυνητικό δικαιούχο στο Υπουργείο Υποδομών και Μεταφορών ή Υπουργείο Ναυτιλίας και Νησιωτικής Πολιτικής, με κοινοποίηση στη αρμόδια Γενική Γραμματεία, στην ΕΥΔ Μεταφορές 2021-2027 και την ΕΥΣΕ το αργότερο έως τις 31/8/2026. 
Συγκεκριμένα, για έργα που άπτονται θεμάτων λιμενικής πολιτικής και περιλαμβάνουν λιμενικές υποδομές στο Υπουργείο Ναυτιλίας και Νησιωτικής Πολιτικής/Γενική Γραμματεία Λιμένων & Λιμενικής Πολιτικής και για τα υπόλοιπα στο Υπουργείο Υποδομών και Μεταφορών/Γενική Γραμματεία Μεταφορών ή Γενική Γραμματεία Υποδομών αναλόγως με την φύση του προτεινόμενου έργου.
Στο πλαίσιο αυτό υποβάλλεται από το δυνητικό δικαιούχο συνοπτική περιγραφή της προτεινόμενης δράσης  στην οποία αναφέρονται υποχρεωτικά και κατ’ ελάχιστον τα παρακάτω:
1) Τίτλος πρότασης.
2) Εταιρικό Σχήμα.
3) Αντικείμενο: σύντομη περιγραφή του αντικειμένου της πρότασης και ειδικότερα του μέρους που θα υλοποιηθεί στη χώρα, καθώς και τα προβλεπόμενα παραδοτέα.
4) Προϋπολογισμός: στο σύνολο του, ανά συμμετέχοντα φορέα και ανά δραστηριότητα.
5) Χρηματοδοτικό Σχήμα (κατανομή, πηγές χρηματοδότησης).
6) Χρονοδιάγραμμα υλοποίησης και ολοκλήρωσης της δράσης.
7) Σκοπιμότητα: σύντομη τεκμηρίωση συμβατότητας με τους ενωσιακούς και εθνικούς άξονες στρατηγικής ή/και συνέργειες με υφιστάμενες ή ολοκληρωμένες δράσεις, καθώς και διερεύνηση εναλλακτικών λύσεων με σύγκρισή τους έτσι ώστε να αποδεικνύεται η πρόκριση της προτιμητέας και τελικά προτεινόμενης.
8) Ευρωπαϊκή και εθνική προστιθέμενη αξία της προτεινόμενης δράσης, με βάση μία τεχνικοοικονομική ανάλυση τεκμηρίωσης.
Η αρμόδια Υπηρεσία, που ορίζεται κατά περίπτωση, εξετάζει την πρόταση και εισηγείται στον Υπουργό ως προς τη σκοπιμότητα της. Η σύμφωνη ή μη σύμφωνη γνώμη του αρμόδιου Υπουργού αποστέλλεται στο δυνητικό δικαιούχο, με κοινοποίηση στην αρμόδια ΕΥΔ και την ΕΥΣΕ.
II. Προαξιολόγηση πρότασης από ΕΥΔ.
Η πρόταση, συνταγμένη σύμφωνα με τα τυποποιημένα έντυπα της Ε.Ε και συνοδευόμενη από τη σύμφωνη γνώμη του Υπουργού, υποβάλλεται από το δυνητικό δικαιούχο στην ΕΥΔ Προγράμματος «Μεταφορές 2021-2027») για προαξιολόγηση, με κοινοποίηση στην ΕΥΣΕ, το αργότερο έως τις 4/9/2026.
Η προαξιολόγηση αφορά στην επιλεξιμότητα, τη συνάφεια/συμπληρωματικότητα της πρότασης σε σχέση με άλλα έργα που υλοποιούνται στο πλαίσιο του ΕΣΠΑ, την ωριμότητα, την πληρότητα και γενικότερα ως προς τη συμβατότητα με τα κριτήρια αξιολόγησης και επιλογής που προβλέπονται στους Κανονισμούς και τις προσκλήσεις/οδηγίες της Ευρωπαϊκής Επιτροπής, καθώς και με τις προσκλήσεις/οδηγίες του Υπουργείου Εθνικής Οικονομίας και Οικονομικών.
Η έκθεση προαξιολόγησης διαβιβάζεται στο δυνητικό δικαιούχο της πρότασης, με κοινοποίηση στην ΕΥΣΕ. 
III. Υποβολή πρότασης στην ΕΥΣΕ.
Η πλήρης τελική πρόταση, στην οποία έχουν ενσωματωθεί οι τυχόν παρατηρήσεις της Διαχειριστικής Αρχής και η οποία συνοδεύεται από τη σύμφωνη γνώμη του αρμόδιου Υπουργού και από την έκθεση προαξιολόγησης, υποβάλλεται από το δυνητικό δικαιούχο στην ΕΥΣΕ με κοινοποίηση στη Διαχειριστική Αρχή, το αργότερο έως τις 21/9/2026.
IV. Τελικός έλεγχος από την ΕΥΣΕ & Παροχή σύμφωνης γνώμης του Κράτους Μέλους (Κ-Μ). 
Η ΕΥΣΕ μετά τον τελικό έλεγχο της πρότασης και την ταυτοποίηση των εντύπων εισηγείται στον Αναπληρωτή Υπουργό του Υπουργείου Εθνικής Οικονομίας και Οικονομικών για την υπογραφή των εγγράφων/εντύπων, με τα οποία παρέχεται η σύμφωνη γνώμη του Κ-Μ. 
Τα έγγραφα/έντυπα παραδίδονται από την ΕΥΣΕ στο δυνητικό δικαιούχο, το αργότερο έως τις 6/10/2026.
V. Υποβολή της πρότασης στην Ε.Ε.
Η πρόταση, με τη σύμφωνη γνώμη του Υπουργείου Εθνικής Οικονομίας και Οικονομικών, υποβάλλεται από τον δικαιούχο, στην Ε.Ε μέσω της ψηφιακής πλατφόρμας υποβολής προτάσεων (e-submission), με ευθύνη του. Μετά την υποβολή της πρότασης, πλήρες αντίγραφο αυτής, σε έντυπη και ηλεκτρονική μορφή, αποστέλλεται στην ΕΥΣΕ και στην αρμόδια ΕΥΔ.
Σε περίπτωση κοινής πρότασης, η πρόταση υποβάλλεται στην Ε.Ε από το δικαιούχο που έχει ορισθεί ως συντονιστής.
Οι παραπάνω προθεσμίες συνοψίζονται στο ακόλουθο χρονοδιάγραμμα:
	
	Διαδικασία Υποβολής - Έγκρισης
	Προθεσμία Υποβολής

	I
	Διατύπωση Γνώμης από το Υπουργείο Μεταφορών 
	31 Αυγούστου 2026

	II
	Προαξιολόγηση πρότασης στην αρμόδια Διαχειριστική Αρχή του Προγράμματος Μεταφορές 2021-2027.
	4 Σεπτεμβρίου 2026

	III
	Υποβολή πρότασης στην ΕΥΣΕ
	21 Σεπτεμβρίου 2026

	IV
	Τελικός έλεγχος από την ΕΥΣΕ/ Παροχή σύμφωνης γνώμης Κ-Μ. 
	Έως την 28 Σεπτεμβρίου 2026

	V
	Υποβολή της πρότασης στην ΕΕ
	6 Οκτωβρίου 2026
(17:00 μμ - ώρα Βρυξελλών)




	
	[image: ][image: A blue and white rectangular object with text

AI-generated content may be incorrect.]
	Σελίδα 15 από 16
	



image1.png




image2.jpg
European Climate, I

European |
Commission

structure and En





